****

**Solymár Nagyközség Önkormányzatának Képviselő-testülete részére**

**ELŐTERJESZTÉS**

|  |  |  |
| --- | --- | --- |
| **Benyújtotta:** | **Dátum:** | **Sorszám:** |
| **Dr. Zlinszky Péter**  **Polgármester** | **2024. október 24.** | **75/2024.** |

***Ügyintéző neve:*** *Dr. Beregszászi Márk*

***Az előkészítésben résztvevők megnevezése****: Darabos Orsolya*

***Ügyirat jellege****: előterjesztés*

***Elfogadásához szükséges szavazati arány****: egyszerű többség*

***Törvényességi szempontból ellenőrizte****: Dr. Beregszászi Márk jegyző*

***Tárgy****:* *új könyvvizsgálói szerződés megkötése 2025-2030*

**Tisztelt Képviselő-testület!**

Solymár Nagyközség Önkormányzat könyvvizsgálatára vonatkozó szerződés 2024. szeptember 30. napjával lejárt. A 2024. évi zárszámadásra vonatkozóan tehát könyvvizsgálói szerződéssel az önkormányzat nem rendelkezik. A könyvvizsgálói szerződés és véleményezés nem kötelező a hatályos államháztartási szabályok szerint.

A fentiekre figyelemmel ugyanakkor fontosnak tartom, hogy a T. Képviselő-testület fontolja meg azt, hogy a 2024. évi zárszámadásra, esetleg a ciklusra vonatkozóan megállapodást kössön.

A Magyar Szakértői Holding Kft. könyvvizsgáló az alábbi ajánlatot adta:

1. A 2024. üzleti évi Önkormányzati beszámoló könyvvizsgálatát egyszeri 1.170.000 Ft+ÁFA díjazásért cserébe tudja elvégezni;
2. az önkormányzati ciklus végéig történő könyvvizsgálói szerződés megkötése esetén, akkor 2024-re 130.000 Ft/hó + ÁFA a 4. negyedév elszámolásával együtt, majd inflációt feltételezve 2025-re díjazásunk 145.000 Ft+ÁFA/hó, 2026-ra 160.000 Ft+ÁFA/hó, 2027-re 175.000 Ft+ÁFA/hó, 2028-ra 2029 szeptember 30-áig 190.000 Ft+ÁFA/hó összegre módosulna. Ezekért a díjakért a 2024/2025/2026/2027/2028 üzleti évek beszámolójának könyvvizsgálatára sor kerülne.

|  |  |
| --- | --- |
|  | **Dr. Zlinszky Péter**  polgármester |

**HATÁROZATI JAVASLAT: …/2024-H igen/ nem/ tartózkodott**

Solymár Nagyközség Önkormányzat Képviselő-testülete 2024. üzleti évre vonatkozó időszakra a Magyar Szakértői Holding Kft-vel kíván szerződést kötni 1.170.000 Ft+ÁFA vállalkozási díjért. A képviselő-testület meghatalmazza dr. Zlinszky Péter polgármestert a szerződés aláírására.

**Felelős**: polgármester

**Határidő:** 2025. november 2.