

**Solymár Nagyközség Önkormányzatának Képviselő-testülete részére**

**ELŐTERJESZTÉS**

|  |  |  |
| --- | --- | --- |
| **Benyújtotta:** | **Dátum:** | **Sorszám:** |
| **Dr. Zlinszky Péter**  **Polgármester** | **2024. október 30.** | **86/2024.** |

***Ügyintéző neve: Toldi Tímea***

***Ügyirat jellege****: előterjesztés*

***Elfogadásához szükséges szavazati arány****: egyszerű többség*

***Törvényességi szempontból ellenőrizte****: Dr. Beregszászi Márk jegyző*

***Tárgy****: Műszaki főkoordinátor 2025. évi megbízása*

**Tisztelt Képviselő-testület!**

Lazri Noureddine 2024. január 1-től megbízási szerződés keretében látja el a műszaki főkoordinátori feladatokat. A megbízás 2024. december 31-ig szól, meghosszabbítási opcióval. A polgármesteri megbízatásomat követően 2024. október 1-én írásban, teljes körű meghatalmazással ruháztam fel a kollégát az alábbi feladatok ellátására:

1./ Útépítéssel, szennyvíz, ívóvízvezeték, valamint csapadékvíz-elvezető rendszerek kivitelezésével, kiváltásával és karbantartásával összefüggő, az Önkormányzat által indítandó új beruházások, felújítási munkák koordinátori munka elvégzése és műszaki felügyelete, valamint a Polgármester Úr teljes körűen megbízottjaként a Solymári Településüzemeltetési Kft. által elvégzendő és újonnan elindítandó munkák, karbantartási és javítási munkák jobb koordinálásában, az évi karbantartási és beruházási tervek előkészítésében való szoros és direkt együttműködési ügyekben eljárni.

2./ E meghatalmazás keretében Meghatalmazott az Önkormányzat helyett és nevében jogosult a kivitelezőkkel, a tervezőkkel, a műszaki ellenőrökkel, az érintett ingatlanok tulajdonosaival, szakhatóságokkal, valamint az érintett közmű-szolgáltatókkal egyeztetni, nyilatkozatot tenni, az Önkormányzat képviseletében a kivitelezők részére utasítást adni, teljesítési igazolásokat aláírni, a tervtől eltérő, szükséges műszaki megoldásokat a tervezőkkel, műszaki ellenőrökkel egyeztetni, azt követően azokat jóváhagyni, az érintett lakosság tájékoztatásának megszervezni, azt ellenőrizni és jóváhagyni,

3./ valamint az újonnan elindítandó közbeszerzési eljárások teljes folyamatának dokumentációjának előkészítésében való közreműködés, együttműködés körében.

Kérem a T. Képviselő-testületet, hogy támogatni szíveskedjen Lazri Noureddine 2025. évi megbízását a műszaki főkoordinátori feladatok ellátására változatlan díjazás és feltételek mellett, valamint a 2025. évi költségvetésben a költséghelyet biztosítani szíveskedjen.

|  |  |
| --- | --- |
|  | Dr. Zlinszky Péter  Polgármester |

**HATÁROZATI JAVASLAT: …/2024-H igen/ nem/ tartózkodott**

Solymár Nagyközség Önkormányzatának Képviselő-testülete úgy dönt, hogy a 2025. évre megbízza Lazri Noureddine-t a műszaki főkoordinátori feladatok ellátására változatlan díjazás és feltételek mellett, valamint a 2025. évi költségvetésben költséghelyet biztosít a megbízási szerződésben foglalt megbízási díj finanszírozására.

A Képviselő-testület felhatalmazza a polgármestert a megbízási szerződés aláírására.

Felelős: Polgármester,

Határidő: értelemszerűen